Μαρμελάδα αχλάδι-μήλο
Εύκολη συνταγή για πεντανόστιμη μαρμελάδα αχλάδι-μήλο.
4 φλιτζ. τσαγιού αχλάδια, καθαρισμένα, σε μικρά κυβάκια, 2 φλιτζ. τσαγιού κόκκινα μήλα, καθαρισμένα, σε μικρά κυβάκια, 180 ml νερό, 60 ml χυμός λεμονιού, 50 γρ. πηκτίνη, 4 φλιτζ. τσαγιού ζάχαρη λευκή, 1/2 φλιτζ. τσαγιού ζάχαρη καστανή, 1 κουτ. γλυκού τζίντζερ, σε σκόνη, 1/2 κουτ. γλυκού μοσχοκάρυδο, τριμμένο, 1/2 κουτ. γλυκού κανέλα, τριμμένη
Για να φτιάξουμε τη μαρμελάδα μήλο - αχλάδι ξεκινάμε ανακατεύοντας σε μια μεγάλη κατσαρόλα το αχλάδι, το μήλο, το νερό και τον χυμό λεμονιού. Σκεπάζουμε και σιγοβράζουμε σε χαμηλή φωτιά για 10 λεπτά (από τη στιγμή που θα αρχίσει ο βρασμός). Ρίχνουμε την πηκτίνη και δυναμώνουμε τη φωτιά. Προσθέτουμε τη λευκή ζάχαρη και βράζουμε σε δυνατή φωτιά μέχρι να διαλυθεί, για 1-2 λεπτά.Βγάζουμε από τη φωτιά και προσθέτουμε την καστανή ζάχαρη και τα μπαχαρικά.Ανακατεύουμε καλά και γεμίζουμε τα βάζα αφήνοντας 1,5 εκ. από το καπάκι. Βιδώνουμε τα καπάκια και βυθίζουμε τα βάζα σε μια κατσαρόλα με νερό που κοχλάζει. Αφήνουμε 10 λεπτά και αποσύρουμε.Διατηρούμε τα βάζα με τη μαρμελάδα μήλο - αχλάδι στο ψυγείο για τουλάχιστον 2 μήνες.
Αχλάδι,Ζάχαρη,Μήλο